**18 Bežný a študentský účet MOF**

Bežný účet je bankový produkt, ktorý Vám umožňuje prístup k širokej škále bankových operácií. Na bežný účet môžete prijímať peniaze (výplatu, dôchodok a pod.), platiť z neho každodenné nákupy, faktúry, splátky úverov, príležitostne alebo formou trvalých príkazov z neho prevádzať peniaze na iné bežné účty, povoľovať na ňom inkasá a v neposlednom rade si z neho môžete vyberať hotovosť.

K väčšine bežných účtov sa dá pristupovať rôznymi spôsobmi, napríklad cez pobočku banky, internet alebo telefón. K niektorým účtom možno pristupovať aj cez WAP v mobilnom telefóne. Prostredníctvom debetnej karty vydanej k bežnému účtu môžete pohodlne platiť za nákupy alebo vyberať peniaze z bankomatov. Okrem výberov hotovosti môžete na niektorých bankomatoch zadávať prevodné príkazy, alebo si môžete dobíjať kredit na predplatených kartách mobilných operátorov.

Banky samotné vnímajú bežný účet ako produkt, prostredníctvom ktorého s Vami nadväzujú vzťah na dlhé obdobie. Hodnota bežného účtu pritom z pohľadu banky nemusí vždy spočívať v ňom samotnom, ale v produktoch, ktoré naň dokáže naviazať. Banky získavajú cez bežný účet informácie o Vašom nákupnom správaní, príjmoch a výdavkoch. Tieto informácie im poskytujú priestor pre cielený predaj ďalších produktov. Niektoré z nich súvisia priamo s bežným účtom, iné len okrajovo alebo vôbec.

Navštívte stránku

<https://www.totalmoney.sk/bezne-ucty/pre-studentov>

a porovnajte 2 ľubovoľné banky a ich produkty pre študentov.

Zdroj:

<https://www.totalmoney.sk/viaco/co-je-bezny-ucet?__utmt=tm602544743e60d|totalmoney.sk||||1613055092>